

**Powerkabler med M12-stik til global anvendelse**

De færdigkonfektionerede M12-powerkabler fra Phoenix Contact er nu godkendt i henhold til UL 2237 og CSA C22.2 No. 182.3 (Canadian Standards Association). Det vil sige, at de kan installeres i maskiner, som eksporteres til Nordamerika.

Produktprogrammet omfatter M12-powerkabler med S- og T-kodning, som er udviklet af Phoenix Contact og tilføjet til standarden IEC 61076-2-111. S-kodningen med op til 630 V og 12 A er designet til trefasede AC-applikationer såsom motorer. T-kodningen med op til 63 V og 12 A er egnede til DC applikationer såsom netværkskomponenter. Programmet afrundes af stik med skruetilslutning til egen montage, en Y-fordeler og en fordelerboks med fire tilslutninger til decentraliseret strømfordeling.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.